text: Cléomadès, à grant conpaigne
   De ceaus de la terre d'Espaigne,
   Contre chascune route aloit.
   Tout ce que il i aferoit
   D'aus recevoir et honnorer
   Faisoit, sans riens nule oublier,
   As dames et as damoiseles,
   As chevaliers et as puceles,
   As rois, as princes, as barons.
   N'ert pas mestiers qu'il fust semons
   De faire à chascun son devoir ;
   Car tant ot en lui de savoir,
   Que à piece oublié n'eüst
   PageV02P233
   Riens que par droit faire deüst.
  